नई दिल्ली। हिंदी कमेंटरी सेग्मेंट में अपनी खास शैली से लोकप्रियता हासिल करने वालों में आज एक प्रमुख नाम है- आकाश चोपड़ा। खेल पर गहरी पकड़ तो है ही, उसका चुटीला अवलोकन और मजेदार वाक्यांशों की वजह से वे सबसे प्यारी आवाजों में से एक के रूप् में उभरे हैं। आने वाले एशिया कप 2018 के दौरान अपनी तरह का पहला लाइव स्पोर्ट्स सोशल एंगेजमेंट प्लेटफार्म रूटर अपने यूजर्स को आकाश के साथ बातचीत करने और चर्चा में शामिल करने का मौका देगा। आकाश ने टूर्नामेंट के लिए इस प्लेटफार्म का चेहरा बनने की पेशकश मान ली हैं और इस संबंध में उनका करार हुआ है। रूटर ऐप ‘प्ले विथ आकाश चोपड़ा’ नाम से एक विशेष प्रतियोगिता चलाएगा, जिसमें प्रशंसक अपने क्रिकेट ज्ञान को जांच सकते हैं और यहां उन्हें नगद पुरस्कार जीतने का मौका भी मिलेगा।